Η **Τζούλη Τσόλκα** είναι Ελληνίδα ηθοποιός και τραγουδίστρια.

Πρώτα Χρόνια
------------

Γεννήθηκε στην Αθήνα και μεγάλωσε στην περιοχή της Κυψέλης. Από μικρή ηλικία ξεκίνησε να ασχολείται με τις τέχνες και συγκεκριμένα με το χορό και το θέατρο. Σε ηλικία 12 ετών, έκανε την πρώτη της δουλειά ως ηθοποιός στην τηλεόραση συμμετέχοντας σε ένα επεισόδιο της δραματικής σειράς «Εσύ Αποφασίζεις». Κατά τη διάρκεια των σχολικών της χρόνων συμμετείχε την θεατρική ομάδα του Αρσακείου Ψυχικού (Θ.Ο.Α.Ψ) με τον Δημήτρη Λιγνάδη ενώ ήδη από την ηλικία των 4 ετών ασχολήθηκε με το μπαλέτο. Σε ηλικία 18 ετών, ξεκίνησε τις σπουδές της στην Ανώτατη Σχολή Δραματικής Τέχνης Βεάκη από όπου αποφοίτησε το 2004 με άριστα. Κατά τη διάρκεια των σπουδών της έκανε την πρώτη της κινηματογραφική εμφάνιση στην ταινία «Ο μικρός Ινδιάνος».

Βιογραφικό
----------

Μετά το πέρας των σπουδών της ξεκίνησε να εργάζεται στο θέατρο λαμβάνοντας μέρος σε διάφορες θεατρικές παραστάσεις. Στην τηλεόραση εμφανίστηκε ξανά το 2007 κάνοντας guest εμφανίσεις στις σειρές «Λατρεμένοι μου γείτονες» και «1 μήνας και κάτι». Από το 2008 μέχρι το 2010 υποδυόταν την Σοφία Λαμπροπούλου στην κωμική σειρά «Λάκης ο γλυκούλης» στο Mega Channel συμπρωταγωνιστώντας μαζί με τους Πέτρο Φιλιππίδη, Ιωσήφ Μαρινάκη και Κατερίνα Γερονικολού. Μετά το τέλος της σειράς εγκαταστάθηκε στην Κύπρο όπου συνέχισε την καριέρα της κυρίως στην τηλεόραση. Τη σεζόν 2012-2013 πρωταγωνίστησε στην κοινωνική σειρά «Βαλς με 12 θεούς».

Από το 2013 μέχρι το 2017 είχε ένα από τους πρωταγωνιστικούς ρόλους στην καθημερινή σειρά «Μπρούσκο» στον ANT1. Εκεί για τέσσερις τηλεοπτικές σεζόν υποδυόταν την Κρητικιά ραδιοφωνική παραγωγό Βασιλική Παπαδάκη. Το καλοκαίρι του 2017 και μετά το τέλος της σειράς επέστρεψε στην Αθήνα. Το 2018 τιμήθηκε με το βραβείο "Κατίνα Παξινού" για την ερμηνεία της στο έργο "Νούρα, ένα πένθιμο μπλουζ" από την Ακαδημία Ελληνικών Βραβείων Τέχνης ενώ στις αρχές της ίδιας χρονιάς γράφει το πρώτο της έργο (μιούζικαλ τσέπης) "All of me" βασισμένο στην ζωή της Billie Holiday, με την ίδια να κρατάει τον κεντρικό ρόλο σε σκηνοθεσία Μιχάλη Μητρούση. Ακολούθησε μία έκτακτη εμφάνιση στην κωμική σειρά «Μην αρχίζεις τη μουρμούρα» το 2019.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1994 | Εσύ Αποφασίζεις | MEGA | Ζωή | Επεισόδιο: "Οικογενειακή Υπόθεση" |
| 2007 | Λατρεμένοι μου γείτονες | MEGA | Ειρήνη | 2 επεισόδια |
| 1 μήνας και κάτι | MEGA |  | 3 επεισόδια |
| 2008-2010 | Λάκης ο γλυκούλης | MEGA | Σοφία Λαμπροπούλου | Πρωταγωνιστικός Ρόλος |
| 2010 | Μίλα Μου Βρώμικα | MEGA | Λένα | Γκεστ ρόλος |
| 2011 | Γυμνοί Άγγελοι | MEGA Κύπρου | ΄Ερση | Γκεστ ρόλος |
| 2012 | Μηδέν | MEGA Κύπρου | Μαίρη | Βασικός ρόλος |
| 2012-2013 | Βαλς με 12 θεούς | ANT1 | Κλαίρη | Πρωταγωνιστικός Ρόλος |
| 2013-2017 | Μπρούσκο | ANT1 | Βασιλική Παπαδάκη | Πρωταγωνιστικός Ρόλος |
| 2019 | Μην αρχίζεις τη μουρμούρα | ALPHA | Ανθή | 1 επεισόδιο |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2002 | Ο μικρός Ινδιάνος | μαθήτρια |

Θεατρογραφία
------------

| Έτος | Τίτλος θεατρικής παράστασης | Χώρος |
| --- | --- | --- |
| 2004-2005 | Όνειρο Καλοκαιρινής Νύχτας | Εθνικό Θέατρο |
| 2005-2006 | Δον Κιχώτης | Εθνικό Θέατρο |
| 2007 | Εν Θερμώ | Θέατρο Δίπυλον |
| 2008 | Που Πάμε; | Θέατρο Δρόμου |
| 2008-9 | Οι Περιπέτειες της Αλίκης στην χώρα των Θαυμάτων | Θέατρο Γκλόρια |
| 2010 | Αύριο πάλι | Θέατρο Άλμα |
| 2010-11 | Ναρκοπέδιο | Πειραματική σκηνή ΘΟΚ |
| 2011 | Μισώ τον Άμλετ | Θέατρο Ένα (Κύπρος) |
| 2012 | Sweeney Todd | Θέατρο Ένα (Κύπρος) |
| 2012-13 | Τρελαντώνης | ΘΟΚ |
| 2014 | Αλκηστις | Φεστιβάλ Κύπρια |
| 2015 | Τριλογία | Θέατρο Ένα (Κύπρος) |
| 2018 | All of me (pocket musical) | Αθηναΐς |
| 2018-19 | Νούρα ένα πένθιμο μπλούζ | Θέατρο Αλκμήνη |
| 2019-20 | Δέκα μικροί νέγροι | Νέος Ακάδημος |
| 2021 | Καληνύχτα Μαργαρίτα (θέατρο ραδιοφώνου) | Αθήνα 9,84fm |
| 2022-23 | Άκρως Συμπαντικό | Σύγχρονο θέατρο |

Παραπομπές
----------

1. ↑  «Συνέντευξη Τζούλι Τσόλκα : Οταν πρωτοπήγα στην Κύπρο δέχθηκα ρατσισμό.». *celebritylifegame.gr*. 2016-03-03.. Ανακτήθηκε στις 2016-03-03. [*νεκρός σύνδεσμος*]
2. ↑  «Τζούλι Τσόλκα: Το «Μπρούσκο», η σχέση της με την Ελένη Βαΐτσου & ο ρατσισμός που δέχτηκε στην Κύπρο». *faysbook.gr*. 2016-04-10.. Ανακτήθηκε στις 2016-04-10. [*νεκρός σύνδεσμος*]
3. ↑  «"Μην αρχίζεις την μουρμούρα": Αυτό είναι το νέο πρόσωπο που εισβάλλει στη σειρά». *fthis.gr*. 2019-05-24. Αρχειοθετήθηκε από το πρωτότυπο στις 2019-05-24.. Ανακτήθηκε στις 2019-05-24.